**ДО**

 **ГОСПОДИН**

 **КМЕТ НА ОБЩИНА**

**Относно:** Програмата за насърчаване на доброволното спазване на данъчно-осигурителното законодателство от земеделските стопани:

 **УВАЖАЕМИ ГОСПОДИН ………………………….**

Във връзка с получени данни за изплатена безвъзмездна финансова помощ от Държавен фонд „Земеделие“ на физически лица и еднолични търговци през календарната 2018г. и предвид изтичащия срок за подаване на годишните данъчни декларация по чл.50 от Закона за данъците върху доходите на физическите лица /ЗДДФЛ/, Ви информираме за следното:

Националната агенция за приходи организира кампания по уведомяване на задължените лица /земеделски стопани/ за деклариране на получената безвъзмездна финансова помощ /субсидия/ от ДФЗ през 2018г., чрез изпращане на електронни съобщения на физически лица в т. ч. и еднолични търговци, с чиито електронни адреси разполагаме и уведомяване по телефона на лицата, които не са предоставили електронни адреси в НАП, но имат посочени телефони за контакти.

На основание гореизложеното ни е необходимо Вашето съдействие за разпространяване на информационен материал до заинтересованите лица – земеделски стопани чрез кметовете на населени места и кметските наместници в управляваната от Вас Община, както и чрез центровете за информационно и административно обслужване, предоставен под формата на разяснително съобщение, приложено към настоящото писмо.

Предварително благодаря за съдействието, както и за доброто ни сътрудничество досега. Оставам на разположение при нужда от допълнително комуникиране по време на кампанията.

**Приложение:** Съобщение за проверка и деклариране на изплатените субсидии през 2018г. – 1 стр.

 **ДИРЕКТОР НА……………………………………..:…………………….**

 **/ /**